### | | | | --- | --- | | | | | --- | | **Byråd** 29. september 2020 Sagsnr. 710-2020-830 Dok.nr. 710-2020-245282 Sagsbehandler DPSVE | | 153.                2. Budgetopfølgning 2020 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 2.
budgetopfølgning 2020 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter og indtægter i forhold til budgettet.

I budgetopfølgningerne er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

Job og Økonomi vurderer, at 2. budgetopfølgning 2020 er
præget af større usikkerhed end normalt på grund af usikkerhed om de økonomiske
konsekvenser af COVID-19. Det gælder i særlig grad på arbejdsmarkedsområdet,
hvor udgifterne er konjunkturfølsomme.

I 2. budgetopfølgning 2020 foreslås en udvidelse af
driftsbudgettet på i alt 69,8 mio. kr. Dette har imidlertid tæt sammenhæng til
indtægtssiden, hvor der foreslås en forøgelse af indtægtsbudgettet på 67,8 mio.
kr. De store forandringer i den økonomiske situation kan i stort omfang
henføres til COVID-19.

På Økonomiudvalgets område foreslås indtægtsbudgettet
forøget med den aftalte kompensation mellem KL og Regeringen for øgede
serviceudgifter, indkomstoverførsler samt udgifter til forsikrede ledige under
beskæftigelsestilskuddet som følge af COVID-19. Ligeledes foreslås de
økonomiske konsekvenser af Folketingets lov- og cirkulæreprogram indarbejdet i
budgettet.

Som nævnt i 1. budgetopfølgning 2020 forventes merudgifter
på området for sårbare børn og unge. De samlede forventede merudgifter udgør 10
mio. kr. Der er iværksat en række korrigerende handlinger for at nedbringe
merforbruget. Handlingerne forventes primært at have økonomisk effekt i 2021 og
frem. Det foreslås derfor, at der gives en tillægsbevilling til området for
sårbare børn og unge på i alt 8 mio. kr. i 2020.

Inden for Social- og Sundhedsudvalgets område forventes
merudgifter på handicap- og psykiatriområdet på i alt 6,9 mio. kr. i 2020. Her
gennemføres ligeledes en række tiltag for at nedbringe udgifterne, hvilket
giver kompenserende besparelser på 1 mio. kr. i 2020. Hertil kommer yderligere
økonomiske effekter i 2021 og frem. Der foreslås en tillægsbevilling på 3,9
mio. kr. i 2020.

På områderne for sårbare børn og unge samt handicap og
psykiatri er der udarbejdet forslag til budget 2021-24, der kan bidrage til
budgetoverholdelse på de to områder.

På arbejdsmarkedsområdet foreslås en tillægsbevilling på i
alt 45,8 mio. kr., heraf vedrører 41 mio. kr. forventede merudgifter til
forsikrede ledige under beskæftigelsestilskuddet som følge af COVID-19. De
forventede merudgifter skal ses i sammenhæng med merindtægter som følge af
midtvejsregulering af såvel indkomstoverførsler og beskæftigelsestilskuddet.

I budgetopfølgningen indgår også nogle budgetområder, som
er under observation i forhold til budgetoverholdelse. Der søges ikke
tillægsbevilling hertil. Der forventes samlet set merudgifter på
observationsområderne på i alt 2 mio. kr.

I budgetopfølgningen foreslås endvidere nogle
budgetneutrale omplaceringer vedr. bl.a. indkøbsbesparelser.

Det foreslås endvidere, at der gives et tillæg til
rådighedsbeløb til indtægter på 8,279 mio. kr. samt anlægsbevilling til
indtægter på 12,279 mio. kr. i forbindelse salg af erhvervsgrunde.

*Serviceudgifter*

Der foreslås i 2. budgetopfølgning 2020 tillægsbevillinger
til serviceudgifter på i alt 22,5 mio. kr. Tillægsbevillingerne vedrører
primært sårbare børn og unge, handicap og psykiatri samt merudgifter som følge
af COVID-19. Hertil kommer en budgetomplacering vedr. markedsføring fra
driftsbudgettet til anlægsbudgettet på 0,7 mio. kr.

Herudover forventes merudgifter på i alt 2 mio. kr. på
observationsområderne. Merudgifterne består af et yderligere budgetpres på
sårbare børn og unge samt handicap og psykiatri, mens der på nuværende
tidspunkt forventes mindreudgifter til vederlagsfri fysioterapi.

På de områder, hvor der overføres overskud og underskud
mellem årene, forventede institutionslederne ved 1. budgetopfølgning 2020 at
anvende i alt 24,2 mio. kr. af overførte overskud fra tidligere år. I 2020 er
der imidlertid kun afsat en budgetramme på 20 mio. kr. til anvendelse for institutionernes
forbrug af opsparede overskud. Institutionernes forbrug af opsparede midler
påvirker dermed Favrskov Kommunes samlede serviceudgifter med forventede
merudgifter på 4,2 mio. kr. Erfaringen fra tidligere år viser dog, at det
forbrug, institutionerne forventer i 1. budgetopfølgning, ikke realiseres fuldt
ud.

Idet budgettet til serviceudgifter tidligere er reduceret
med 7,4 mio. kr. kan det samlede forventede merforbrug på serviceudgifterne opgøres
til 20,6 mio. kr. i 2020.

Servicerammen forventes forøget med 5,6 mio. kr. som følge
kompensation for lov-og cirkulæreprogram mv.

I forhold til den korrigerede serviceramme forventes merudgifter
på 15,0 mio. kr. i 2020.

|  |  |
| --- | --- |
| **Vurdering af serviceudgifter i 2020** | **Mio. kr.** |
| Afgivne tillægsbevillinger i 2020 (inden 2. budgetopfølgning) | -7,4 |
| Forventet merforbrug på observationsområder | 2,0 |
| Forslag til forøgelse af budgettet til serviceudgifter i 2. budgetopfølgning 2020 | 22,5 |
| Budgetomplacering fra drift til anlæg | -0,7 |
| Forventet merforbrug af opsparede midler (decentraliseringsaftaler mv.) i forhold til den budgetterede ramme | 4,2 |
| **Forventet merforbrug på serviceudgifter i alt** | **20,6** |
| **Justering af servicerammen** | **5,6** |
| **Forventet merforbrug på serviceudgifter i alt i.f.t korrigeret ramme** | **15,0** |

Hvis
kommunerne samlet set overskrider servicerammen, nedsættes kommunernes
bloktilskud (sanktion). Den samlede sanktion fordeles med en individuel straf
til kommuner, der overskrider servicerammen på 60 % og en kollektiv straf til
alle kommuner på 40 %.

*Anlæg*

I forbindelse
med budgetopfølgningen er det forventede forbrug på anlægsprojekter vurderet.

Det oprindelige
budget 2020 udgør 111,1 mio. kr. på det skattefinansierede område. Hertil
kommer rådighedsbeløb på i alt 122,6 mio. kr. fra tidligere år. Endelig er der
er fremrykket rådighedsbeløb fra 2021 og 2022 til 2020 på i alt 30,0 mio. kr.
og givet tillæg til rådighedsbeløb på 3,560 mio. kr. Det samlede korrigerede
anlægsbudget i 2020 på det skattefinansierede område (eksklusiv jordforsyning
og ældreboliger) udgør dermed 267,3 mio. kr.

Der forventes
et forbrug i 2020 på anlægsprojekterne på det skattefinansierede område på ca.
170 mio. kr. Såfremt det forventede forbrug realiseres vil der være et
merforbrug på anlægsprojekterne på 59 mio. kr. i forhold til det oprindelige
budget for 2020.

**ØKONOMI**

De
bevillingsmæssige konsekvenser på driften (eksklusiv budgetneutrale
omplaceringer) fremgår af nedenstående tabel.

|  |  |  |
| --- | --- | --- |
| **Udvalg (1.000 kr.)** | **2020** | **2021-24** |
| Økonomiudvalget | -57.086 | 0 |
| Teknik- og Miljøudvalget | 25 | 0 |
| Børne- og Skoleudvalget | 8.000 | 0 |
| Social- og Sundhedsudvalget | 5.261 | 0 |
| Arbejdsmarkedsudvalget | 45.800 | 0 |
| **I alt** | **2.00****0** | **0** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1.
At der inden for Økonomiudvalgets område gives en samlet
tillægsbevilling på -57.086.000 kr., som tilføres kassebeholdningen.

2.
At der inden for Teknik- og Miljøudvalgets område gives en samlet
tillægsbevilling på 25.000 kr., som finansieres af kassebeholdningen.

3.
At der inden for Børne- og Skoleudvalgets område gives en samlet tillægsbevilling
på 8.000.000 kr., som finansieres af kassebeholdningen.

4.
At der inden for Social- og Sundhedsudvalgets område gives en samlet
tillægsbevilling på 5.261.000 kr., som finansieres af kassebeholdningen.

5.
At der inden for Arbejdsmarkedsudvalgets område gives en samlet
tillægsbevilling på 45.800.000 kr., som finansieres af kassebeholdningen.

6.
At budgetomplaceringerne godkendes.

7.
At der godkendes et tillæg til rådighedsbeløb vedr. indtægter på
8.279.000 kr. til salg erhvervsgrunde. Beløbet tilføres kassebeholdningen.

8.
At der godkendes en anlægsbevilling til indtægter på 12.279.000 kr. til
salg af erhvervsgrunde finansieret af det afsatte rådighedsbeløb.

**BESLUTNING**

***Arbejdsmarkedsudvalget, 31. august 2020:***

Fraværende:Ingen

Ad. 5. Indstilles godkendt.

***Social- og Sundhedsudvalget, 1. september 2020:***

Fraværende:Justina Danielsen

Ad 4 og 6. Indstilles godkendt.

***Planudvalget, 1. september 2020:***

Fraværende:Ingen

Orienteringen taget til efterretning.

***Børne- og Skoleudvalget, 2. september 2020:***

Fraværende:Ofelia Koch

Ad 3 og 6. Indstilles godkendt.

***Kultur- og Fritidsudvalget, 2. september 2020:***

Fraværende:ingen

Taget til efterretning.

***Teknik- og Miljøudvalget, 3. september 2020:***

Fraværende:Ingen

Ad 2 og 6. Indstilles godkendt.

***Økonomiudvalget, 22. september 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| 2. budgetopfølgning 2020 - notat | 710-2020-240719 |